《游沧浪亭》
宋代·袁说友

出门犹未识沧浪，胜日能销一咏觞。
绿障千峦森羽戟，翠绡十咏颭池塘。
清谈杖履穷幽径，归路篮舆带夕阳。
岂是此缨无地濯，可怜长说簿忆忙。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。